CELEX: 
Language: hu
Date: 2017-06-12 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE a 600/2014/EU európai parlamenti és tanácsi rendeletnek bizonyos harmadik országbeli központi bankoknak a monetáris, a devizaműveletekre és a pénzügyi stabilitásra vonatkozó politika teljesítése során a kereskedés előtti és kereskedés utáni átláthatóságra irányuló követelmények alóli mentessége tekintetében történő kiegészítéséről

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               1.1.Általános háttér és célkitűzések
            
            
               A 600/2014/EU (általában MiFIR-ként emlegetett) rendelet
                  1
                a tervek szerint 2018. január 3-tól alkalmazandó és a 2014/65/EU irányelvvel
                  2
                (MiFID II) együtt felváltja a 2004/39/EK irányelvet
                  3
                (MiFID I). A MiFIR és a MiFID II összehangolt aktualizált jogi keretet biztosít többek között a befektetési vállalkozásokra, a kereskedési helyszínekre, az adatszolgáltatókra és az Unióban befektetési szolgáltatásokat vagy tevékenységet végző harmadik országbeli vállalkozásokra vonatkozó előírásokhoz. 
            
            
               A MiFIR és a MiFID II célja a pénzügyi piacok hatékonyságának, rugalmasságának és integritásának erősítése, mindenekelőtt a következők révén:
            
            
               az átláthatóság fokozása a nem részvényjellegű értékpapírok esetében a kereskedés előtti és kereskedés utáni átláthatóságra irányuló szabályok bevezetése, valamint a részvényekkel való kereskedésre vonatkozó hatályos átláthatósági szabályok megerősítése és kiterjesztése által;
            
            
               a kereskedés szabályozott helyszínekre irányítása a platformok új kategóriájának (szervezett kereskedési rendszerek) a származtatott termékekkel és a kötvényekkel való kereskedéshez történő létrehozása, valamint a részvényekkel való, szabályozott helyszíneken történő kereskedés kötelezettségének előírása által;
            
            
               a G20-csoport származtatott termékekre vonatkozó kötelezettségvállalásainak Unió általi teljesítése a következők által: annak előírása, hogy a származtatott termékekkel szabályozott helyszíneken kell kereskedni, pozíciólimitek és adatszolgáltatási követelmények bevezetése az árualapú származtatott termékekre, a befektetési vállalkozás fogalmának szélesítése, hogy magában foglalja azokat a vállalkozásokat, amelyek pénzügyi tevékenységként árualapú származtatott termékekkel kereskednek;
            
            
               a kis- és középvállalkozások tőkéhez jutásának megkönnyítése a „kkv-tőkefinanszírozási piac” besorolás bevezetése által;
            
            
               a befektetővédelem fokozása az ösztönzőkre vonatkozó szabályok megerősítése, a független tanácsadáshoz kapcsolódó ösztönzők tilalma és új termékirányítási szabályok által;
            
            
               a technológiai fejlődés követése a nagysebességű kereskedés szabályozása, a nagysebességű kereskedést használó kereskedési helyszínekre és vállalkozásokra vonatkozó előírások bevezetése által;
            
            
               a pénzügyi eszközök, mindenekelőtt a tőzsdén forgalmazott származtatott termékek kereskedésével összefüggésben a kereskedéshez kapcsolódó és kereskedés utáni szolgáltatásokhoz való megkülönböztetésmentes hozzáférésre vonatkozó rendelkezések bevezetése; 
            
            
               a szankciók megerősítése és összehangolása, valamint az érintett illetékes hatóságok közötti hatékony együttműködés biztosítása.
            
            
               Végül, a MiFID II és a MiFIR szabályozási csomag átfogó célja egyenlő versenyfeltételek biztosítása a pénzügyi piacokon és annak lehetővé tétele, hogy a pénzügyi piaci tevékenység a gazdaság, a munkahelyteremtés és a növekedés támogatását szolgálja.
            
            
               E felhatalmazáson alapuló bizottsági rendelet célja, hogy meghatározza azon harmadik országbeli központi bankok listáját, amelyeknek a monetáris, a devizaműveletekre és a pénzügyi stabilitásra vonatkozó politika teljesítése során a szerződő feleik a nem tulajdonviszonyt megtestesítő eszközök esetében mentességet élveznek a kereskedés előtti és kereskedés utáni átláthatóságot szolgáló követelmények alól.
            
            
               1.2.Jogi háttér és jogi elemek
            
            
               A MiFIR-ben meghatározott követelmények részleteinek megállapítása érdekében a Bizottság felhatalmazást kapott az Európai Unió működéséről szóló szerződés (EUMSZ) 290. cikke szerinti felhatalmazáson alapuló jogi aktusok elfogadására, amelyekben a Bizottság rendelkezhet azon elemekről, amelyek tekintetében a társjogalkotók úgy ítélték meg, hogy az Európai Bizottság részére felhatalmazást kell adni; ezen elemek a harmadik országbeli központi bankoknak a MiFIR szerinti, kereskedés előtti és kereskedés utáni átláthatóságra vonatkozó követelmények alóli mentességéhez kapcsolódnak a monetáris, a devizaműveletekre és a pénzügyi stabilitásra vonatkozó politika teljesítése során végrehajtott ügyletek tekintetében.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               Az Európai Bizottság a megállapításait és a következtetéseit az Európai Politikai Tanulmányok Központja (CEPS) és a Bolognai Egyetem által végzett, „Harmadik országbeli központi bankok és más szervezetek számára biztosított mentességek a piaci visszaélésekről szóló rendelet (MAR) és a pénzügyi eszközök piacairól szóló rendelet (MiFIR) keretében” című külső tanulmányra alapozta. A tanulmány egy felmérésre épül, amelynek alapját egy a harmadik országbeli joghatóságok központi bankjainak címzett kérdőív képezi. A tanulmány elemzi a harmadik országbeli központi bankok kereskedés előtti és kereskedés utáni átláthatósággal kapcsolatos jogi kezelését, a működési keretrendszerük átláthatóságát és az Unión belüli kereskedési tevékenységük mennyiségét. A felhatalmazáson alapuló jogi aktus tervezetét közzétették egy visszajelzéseket váró, 4 hétig tartó konzultáció céljából, amely 2017. május 4-én zárult le. A nyilvános konzultáció során nem érkezett észrevétel.
            
         
         
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               A 600/2014/EU rendelet 1. cikkének (6) bekezdése a kereskedés előtti és kereskedés utáni átláthatósági követelmények alóli mentességről rendelkezik olyan ügyletek esetében, ahol a szerződő fél a Központi Bankok Európai Rendszerének (KBER) tagja, és ahol az ügyletekre a monetáris, a devizaműveletekre és a pénzügyi stabilitásra vonatkozó olyan politika teljesítése során kerül sor, amelynek gyakorlására a KBER adott tagja felhatalmazást kapott, és amennyiben az említett tag előzetesen értesítette az adott szerződő felet arról, hogy az ügylet mentességet élvez. 
            
            
               A 600/2014/EU rendelet 1. cikkének (9) bekezdése értelmében a Bizottság felhatalmazást kapott e mentességnek harmadik országok egyes központi bankjaira történő kiterjesztéséről szóló felhatalmazáson alapuló jogi aktusok elfogadására. 
            
            
               A 600/2014/EU rendelet 1. cikkének (6) bekezdése szerint a KBER tagjaira vonatkozó mentesség hatálya alá tartozó harmadik országbeli központi bankok meghatározásával ez a felhatalmazáson alapuló rendelet eleget tesz a 600/2014/EU rendelet szerinti felhatalmazásnak.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2017.6.12.)
            
            
               a 600/2014/EU európai parlamenti és tanácsi rendeletnek bizonyos harmadik országbeli központi bankoknak a monetáris, a devizaműveletekre és a pénzügyi stabilitásra vonatkozó politika teljesítése során a kereskedés előtti és kereskedés utáni átláthatóságra irányuló követelmények alóli mentessége tekintetében történő kiegészítéséről 
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a pénzügyi eszközök piacairól és a 648/2012/EU rendelet
                  4
                módosításáról szóló, 2014. május 15-i 600/2014/EU európai parlamenti és tanácsi rendeletre és különösen annak 1. cikke (9) bekezdésére,
            
            
               mivel:
            
            
               (1)Az olyan ügyletek, amelyeknek szerződő felei a Központi Bankok Európai Rendszerének (KBER) tagjai, a 600/2014/EU rendelet 1. cikke (6) bekezdésének értelmében mentesülnek a kereskedés átláthatóságára vonatkozó követelmények alól, amennyiben ezekre az ügyletekre a monetáris, a devizaműveletekre vagy a pénzügyi stabilitásra vonatkozó politika teljesítése során kerül sor.
            
            
               (2)A 600/2014/EU rendelet hatálya alóli mentesség a 600/2014/EU rendelet 1. cikkének (9) bekezdése értelmében kiterjeszthető a harmadik országbeli központi bankokra, valamint a Nemzetközi Fizetések Bankjára, amely e mentesség alkalmazásában a 600/2014/EU rendelet 1. cikke (9) bekezdésének értelmében egy harmadik országbeli központi bankhoz hasonlóan kezelendő, amennyiben ezek teljesítik a vonatkozó követelményeket. E célból a Bizottság jelentést készített és terjesztett az Európai Parlament és a Tanács elé, amelyben értékelte egyes harmadik országokban a központi bankok nemzetközi kezelését. A jelentés elemezte a központi bankok, köztük a KBER tagjainak a harmadik országok jogi keretén belüli kezelését, valamint azt, hogy az Unión belüli szabályozási közzétételi követelmények milyen potenciális hatást gyakorolhatnak a harmadik országbeli központi banki ügyletekre. A jelentés az elemzés kapcsán arra a következtetésre jutott, hogy számos harmadik országbeli központi bank esetében szükség van a 600/2014/EU rendeletben előírt kereskedési átláthatósági követelmények alóli mentességre, és így indokoltnak találta a mentesség kiterjesztését az említett harmadik országok központi bankjaira is.
            
            
               (3)A mentességet élvező harmadik országbeli központi bankok ebben a rendeletben meghatározott listáját szükség esetén felül kell vizsgálni, többek között abból a célból, hogy a mentesség indokolt esetben más, a listán még nem szereplő harmadik országbeli központi bankokra is kiterjedjen, vagy hogy ilyen állami szervezetek eltávolításra kerüljenek a listáról.
            
            
               (4)Az e rendeletben előírt intézkedések összhangban vannak az Európai Értékpapír-bizottság szakértői csoportjának véleményével,
            
            
               ELFOGADTA EZT A RENDELETET:
            
            
               1. cikk
            
            
               Harmadik országbeli központi bankok mentessége
            
            
               (A 600/2014/EU rendelet 1. cikkének (9) bekezdése)
            
         
         
            
               A 600/2014/EU rendelet 1. cikkének (6) bekezdését és 1. cikkének (7) bekezdését alkalmazni kell a Nemzetközi Fizetések Bankjára és az e rendelet 1. mellékletében felsorolt harmadik országbeli központi bankokra. 
            
            
               2. cikk
            
            
               Hatálybalépés
               
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, 2017.6.12.-én.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
            
                     
                        
                           
                     
                  
               
         
         
            
                  
                     (1)
                  Az Európai Parlament és a Tanács 600/2014/EU rendelete (2014. május 15.) a pénzügyi eszközök piacairól és a 648/2012/EU rendelet módosításáról (HL L 173., 2014.6.12., 84. o.).
               
               
                  
                     (2)
                  Az Európai Parlament és a Tanács 2014/65/EU irányelve (2014. május 15.) a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról (HL L 173., 2014.6.12.).
               
               
                  
                     (3)
                  Az Európai Parlament és a Tanács 2004/39/EK irányelve (2004. április 21.) a pénzügyi eszközök piacairól, a 85/611/EGK és a 93/6/EGK tanácsi irányelv, és a 2000/12/EK európai parlamenti és tanácsi irányelv módosításáról, valamint a 93/22/EGK tanácsi irányelv hatályon kívül helyezéséről (HL L 145., 2004.4.30., 1. o.).
               
               
                  
                     (4)
                  HL L 173., 2014.6.12., 84. o.
               
            
      
    ---documentbreak--- 
      
         
         
            
               MELLÉKLET
            
            
               1.Ausztrália:
            
            
               –Ausztrál Központi Bank (Reserve Bank of Australia);
            
            
               2.Brazília:
            
            
               –Brazil Központi Bank (Central Bank of Brazil);
            
            
               3.Kanada:
            
            
               –Kanadai Központi Bank (Bank of Canada);
            
            
               4.Hongkong Különleges Közigazgatási Terület:
            
            
               –Hongkongi Monetáris Hatóság (Hong Kong Monetary Authority);
            
            
               5.India:
            
            
               –Indiai Központi Bank (Reserve Bank of India);
            
            
               6.Japán:
            
            
               –Japán Központi Bank (Bank of Japan);
            
            
               7.Mexikó:
            
            
               –Mexikói Központi Bank (Bank of Mexico);
            
            
               8.Koreai Köztársaság:
            
            
               –Koreai Központi Bank (Bank of Korea);
            
            
               9.Szingapúr:
            
            
               –Szingapúri Monetáris Hatóság (Monetary Authority of Singapore);
            
         
         
            
               10.Svájc:
            
            
               –Svájci Nemzeti Bank (Swiss National Bank);
            
            
               11.Törökország:
            
            
               –A Török Köztársaság Központi Bankja (Central Bank of the Republic of Turkey);
            
            
               12.Amerikai Egyesült Államok:
            
            
               –
                     Szövetségi Tartalékrendszer (Federal Reserve System);
            
            
               13.Nemzetközi Fizetések Bankja.